روس قادینلارینین گؤزللیگی اینکار ائدیلمز بیر گئرچکلیکدیر. اونلارین گؤزللیک سیرلری بیر چوخلاری اوچون ماراقلیدیر. روس قادینلارینا گؤره گؤزللیک اؤزونو نئجه گؤسترمکدن آسیلیدیر. آنجاق اونلار اوچون خاریجی گؤرونوش هر زامان اؤنملی دئییل. اصل گؤزللیک طبیعیلیک و ساغلاملیقلا باغلیدیر.
کولت. آذ خاریجی مئدیایا ایستینادا روس قادینلارینین گؤزللیک سیرلرینی تقدیم ائدیر.
۱. یومشاق و سلیقه ایله دارانمیش ساچلار روس قادینلارینین ان واجیب گؤزللیک سیرلریندن بیریدیر. اونلار اوچون ساچ باخیمی سون درجه واجیب نوانسلارداندیر.
۲. هوندوردابان آیاققابیلار، آکسئسوارلار، چانتالار، گؤزل آیاقلار، تمیز گئییملر روس قادینلاری اوچون گؤرونتوده ان اؤنملی مقاملارداندیر.
۳. روس قادینلارینا گؤره، اینجه بیر قادین آلت پالتارینین گؤرونمهسینه ایمکان وئرمهمهلیدیر. حتی آلت پالتارینین اولماماسی، اونلارین اؤزونون و یا پالتاردان ایزینین گؤرونمهسیندن داها یاخشیدیر.
۴. یاخشی بیر گؤرونتو اوچون باهالی گؤرونن اوجوز گئییملر ده سئچه بیلرلر. آنجاق بورادا واجیب مقام دوزگون پارچا سئچیمیدیر. اوستهلیک، روس قادینلاری اوجوز آلدیقلاری هر بیر پالتاری درزیده اؤز بدنلرینه اویغون دوزلتدیررلر. بونونلا هم پالتار داها باهالی و سانکی، اونلار اوچون تیکیلمیش کیمی گؤرونور.
۵. دوزگون رنگ سئچیمی روس قادینلاری اوچون گئییملرینده ان چوخ دقت ائتدیکلری مقامدیر. طبیعی رنگلری سئچن روس قادینلارینا گؤره، ان کئیفیتلی گؤرونتو تصوراتی یارادان رنگلر - بئژ، قارا، بوز و آغدیر.
azb_Arab azb_Arab azb_Arab azb_Arab azb_Arab azb_Arab azb_Arab